
ANUNCIO da aprobación inicial do proxecto de Reparcelación do POL L31 “CUARTEL DE AUTOMÓBILES” 

A Xunta de Goberno Local, na sesión que tivo lugar o 01.07.2026, acordou aprobar inicialmente o documento denominado “Proyecto de reparcelación del POL L31 ‘Cuartel de Automóbiles’ del PGOM de A Coruña. Junio 2026”, co CSV 521S5P5G4A3H614817MZ, promovido polo Concello da Coruña e asinado polos arquitectos Álvaro Fernández Carballada, Beatriz Aneiros Filgueira  e Laura Fernández Suárez, cos números de COAG 1047, 2137 e 12752, respectivamente, e pola abogada Elena Díaz Valverde, colexiada co número 3030, todos eles pertencentes á empresa Fernández Carballada y Asociados S.L.P.

En cumprimento do disposto no artigo 106 da Lei 2/2016, do 10 de febreiro, do solo de Galicia, e artigo 270 do seu Regulamento, sométese o expediente a información pública polo prazo dun (1) mes contado dende o día seguinte ao da última das publicacións deste anuncio, no Boletín Oficial da Provincia ou nun dos xornais de maior difusión na provincia, para que calquera persoa poida examinar o proxecto de reparcelación e formular as alegacións que procedan. 

A documentación estará á disposición no taboleiro de anuncios e edictos da sede electrónica do Concello da Coruña, na epígrafe «Información urbanística», estando igualmente habilitado o acceso directo ao documento técnico obxecto desta aprobación a través do seguinte enderezo electrónico: https://www.coruna.gal/urbanismo/gl/informacion-e-normativa/exposicion-publica. Así mesmo, poderá consultarse presencialmente nas dependencias da Área de Planificación Estratéxica do Concello da Coruña, situadas no Palacio Municipal de María Pita (praza de María Pita, 1), das 9:00 ás 13:00 horas, de luns a venres, mediante cita previa, que deberá solicitarse no teléfono 981 18 42 00, extensión 10241.
En A Coruña, na data da sinatura electrónica deste documento
José Manuel Lage Tuñas
Concelleiro delegado responsable das Áreas de Economía e Planificación Estratéxica
P.D. da alcaldesa (Decreto 3531/2024, do 19 de xuño; BOP núm. 123, do 27 de xuño de 2024)

